Document ID: /roh_data/filtered/fineweb-2-filterrobots_roh.jsonl.gz/55366

Svizra - «Quai è ina provocaziun inacceptabla da Bellinzona»
En la dispita da cunfinaris tranter l'Italia ed il chantun Tessin vul la parlamentara d'Europa, Lara Comi appellar a la curt europeica ed al parlament da l'Uniun europeica. Ella discurra dad ina provocaziun inacceptabla da las autoritads a Bellinzona.
La regenza tessinaisa stoppia reveder sia decisiun tenor la quala cunfinaris ston preschentar in extract dal register penal per survegnir ina lubientscha da dimora en Svizra. Quai cuntrafetschia a la cunvegna davart la libra circulaziun da persunas. Pervi da quai era l'ambassadur svizzer vegnì cità ier dal ministeri da l'exteriur talian a Roma.